ྲལ་ཕྱིར་གཤེགས་སུ་གསོལ༔ ཕྲིན་ལས་བསྒྲུབ་ཕྱིར་གཤེགས་སུ་གསོལ༔ ཨོྃ་བཛྲ་ས་མཱ་ཡ་ཛ་ཛཿ ཛཿཧཱུྃ་བཾ་ཧོཿ ཧོཿ ཁྲག་ཞག་རྦ་ཀློང་འཁྲུགས་པའི་དབུས༔ དགྲ་བགེགས་མི་རོ་རྟ་རོའི་གདན༔ མེ་རླུང་འཚུབས་པའི་དབུས་ཉིད་དུ༔ གསོལ་ཞིང་མཆོད་པ་བཞེས་སླད་དུ༔ དགྱེས་པའི་ངང་གིས་བཞུགས་སུ་གསོལ༔ ཨོྃ་བཛྲ་ས་མ་ཡ་ཤུ་ལ་དྷརྨ་པཱ་ལ་ཏིཥྛ་སཏྭཾ༔ «དེ་ནས་གསོལ་མཆོད་བྱ་བ་ནི༔ སྨན་རཀ་ཕུད་དང་བྷ་ལིང་བྲན་ཞིང་༔» ཧོཿ བཙན་རྒོད་ཆེན་པོ་འཁོར་བཅས་ལ༔ མཐུན་པའི་དམ་རྫས་འབུལ་བ་ནི༔ ཕྱི་མཆོད་སྤྱན་གཟིགས་སྣ་ཚོགས་དང་༔ ནང་མཆོད་སྨན་གཏོར་རཀྟའི་ཚོགས༔ གསང་མཆོད་སྦྱོར་སྒྲོལ་མཐུན་པའི་རྫས༔ རོལ་མོ་སྒྲ་སྙན་གདུང་བའི་དབྱངས༔ ཡིད་དུ་བཀོད་དང་སྤྲུལ་པའི་ཚོགས༔ ཆོས་སྐྱོང་འཁོར་དང་བཅས་ལ་འབུལ༔ ཨོྃ་ཨཱཿཧཱུྃ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ ཨོྃ་སརྦ་པཉྩ་ཨ་མྲྀ་ཏ་མ་ཧཱ་རཀྟ་བྷ་ལིངྟ་མཱཾ་ས་ཙིཏྟ་གོ་རོ་ཙ་ན་བྷ་སུ་ཏ་ཁ་ཁ་ཁཱ་ཧི༔ «དེ་ནས་གསོལ་ཞིང་ཕྲིན་ལས་བཅོལ་བ་ནི༔» ཧོཿ རྒྱ་གར་བིདྱོཏྟ་མ་ལ་ཡི་བཙན་རྒོད་ཧར་ལེན་ཆེན་པོ་ལ་གསོལ་ཞིང་མཆོད་པ་ནི༔ ཤ་ཆེན་བསྲེགས་པའི་དུད་པ༔ ངར་ཆེན་དུག་ཁྲག་གསེར་སྐྱེམས༔ རཀྟ་དམར་གྱི་མཆོད་པ༔ དགྲ་ཤ་ཁྲག་གི་མཆོད་པ༔ བྷ་ལིང་བརྒྱན་པའི་མཆོད་པ༔ བཙན་བཤོས་དགྲ་སྙིང་དམར་པོ༔ བཙན་མཁར་བཙན་ཆས་སྣ་ཚོགས༔ དར་དམར་ཅོད་པན་དུ་མ༔ གཞན་ཡང་མཐུན་རྫས་མཆོད་རྫས་སྣ་ཚོགས་འདི་འབུལ་ལོ༔ དགྱེས་པར་བཞེས་ལ་རིག་འཛིན་སྒྲུབ་པ་པོའི་བཀའ་དང་བསྟན་པ་སྐྱོངས༔ གྲོགས་དང་རོགས་དན་གྱིས༔ ཕྲིན་ལས་སྣ་ཚོགས་བསྒྲུབ་ཅིང་དགྲ་བགེགས་བསྒྲལ་བའི་ལས་མཛོད་ཅིག༔ ཨི་དཾ་བྷ་ལིངྟ་ཁ་ཁ་ཁཱ་ཧི༔ ཧོཿ ཡང་ལེ་ཤོད་ཀྱི་བཙན་རྒོད་བེར་མ་ཆེན་པོ་ལ་གསོལ་ཞིང་མཆོད་པ་ནི༔ ཤ་ཆེན་བསྲེགས་པའི་དུད་པ༔ ངར་ཆེན་དུག་ཁྲག རཀྟ་དམར་གྱི དགྲ་ཤ་ཁྲག་གི བྷ་ལིང་བརྒྱན་པའི བཙན་བཤོས་དགྲ་སྙིང བཙན་མཁར་བཙན་ཆས དར་དམར་ཅོད་པན གཞན་ཡང་མཐུན་རྫས་མཆོད་རྫས་སྣ་ཚོགས་འདི་འབུལ་ལོ༔ དགྱེས་པར་བཞེས་ལ་རིག་འཛིན་སྒྲུབ་པ་པོའི་བཀའ་དང་བསྟན་པ་སྐྱོངས༔ གྲོགས་དང་རོགས་དན་གྱིས༔ ཕྲིན་ལས་སྣ་ཚོགས་བསྒྲུབ་ཅིང་དགྲ་བགེགས་བསྒྲལ་བའི་ལས་མཛོད་ཅིག༔ ཨི་དཾ་བྷ་ལིངྟ་ཁ་ཁ་ཁཱ་ཧི༔ ཧོཿ ཆུ་མིག་བྱང་ཆུབ་རིང་མོའི་བཙན་རྒོད་དམར་པོ་དཔོན་གཡོག་ལ་གསོལ་ཞིང་མཆོད་པ་ནི༔ ཤ་ཆེན་བསྲེགས་པའི «སོགས་འགྲེས་གོང་ལྟར་བཤངས། » ངར་ཆེན་དུག་ཁྲག རཀྟ་དམར་གྱི དགྲ་ཤ་ཁྲག་གི བྷ་ལིང་བརྒྱན་པའི བཙན་བཤོས་དགྲ་སྙིང བཙན་མཁར་བཙན་ཆས དར་དམར་ཅོད་པན གཞན་ཡང་མཐུན་རྫས་མཆོད་རྫས་སྣ་ཚོགས དགྱེས་པར་བཞེས་ལ་རིག་འཛིན་སྒྲུབ་པ་པོའི གྲོགས་དང་རོགས་དན་གྱིས༔ ཕྲིན་ལས་སྣ་ཚོགས་བསྒྲུབ་ཅིང་དགྲ་བགེགས་བསྒྲལ་བའི་ལས་མཛོད་ཅིག༔ ཨི་དཾ་བྷ་ལིངྟ་ཁ་ཁ་ཁཱ་ཧི༔ ཧོཿ ཤ་འུག་བྲག་གི་བཙན་རྒོད་བེང་སྨུག་བསྭེ་ཁྲབ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ ཤམ་བྷ་ལ་ཡི་བཙན་རྒོད་རོལ་པ་མི་གཟན་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ ཏི་སེ་གངས་ཀྱི་ལྷ་བཙན་རྡོ་རྗེ་ཐོག་འབེབས་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ མཆིམས་ཕུ་བྲག་གི་བཙན་རྒོད་བཤན་པ་མིག་དམར་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ ཡང་རྫོང་ཤེལ་བྲག་གི་བཙན་རྒོད་གཉན་སྟག་དམར་པོ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ མཁའ་སྤྱོད་ཙཱ་རིའི་ལྷ་བཙན་གྷ་ཡ་དྷ་ར་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ གཞོ་སྟོད་ཏི་སྒྲོའི་བཙན་རྒོད་སོག་ར་ཆེན་པོ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ དབུ་རུ་ཟངས་རིའི་བཙན་རྒོད་དྲག་པོ་ཟླ་སྐྱོང་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ ཤམ་པོའི་བཙན་རྒོད་མྱུར་ལེན་ཧར་ཏིང་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ སྦས་ལུང་བཙན་རྒོད་འབར་བ་ཁྲག་འཐུང་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ གཟེ་རྒྱལ་བཙན་རྒོད་རྡོ་རྗེ་འབར་བ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ སྐུ་རྒྱལ་ཤེན་ནེའི་བཙན་རྒོད་ཟངས་བཙན་བེག་རྩེ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ རོང་བཙན་གངས་ཀྱི་བཙན་རྒོད་བཤན་པ་རླུང་དམར་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ གཙུག་ལག་གི་བཙན་རྒོད་རྡོ་རྗེ་ལེགས་པ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ དཀོར་སྐྱོང་བཙན་རྒོད་ཤེལ་གིང་སྨུག་པོ་ལ ཤ་ཆེན ངར་ཆེན རཀྟ དགྲ་ཤ བྷ་ལིང བཙན་བཤོས བཙན་མཁར དར་དམར གཞན་ཡང དགྱེས་པར གྲོགས་དང ཕྲིན་ལས ཨི་དཾ ཧོཿ གཞན་ཡང་སྤྲུལ་པ་ཡང་སྤྲུལ་གྱི་བཙན་རྒོད་འཁོར་དང་བཅས་པ་ལ༔ གསོལ་ཞིང་མཆོད་པ་ནི༔ ཤ་ཆེན་བསྲེགས་པའི་དུད་པ༔ ངར་ཆེན་དུག་ཁྲག་གསེར་སྐྱེམས༔ རཀྟ་དམར་གྱི་མཆོད་པ༔ དགྲ་ཤ་ཁྲག་གི་མཆོད་པ༔ བྷ་ལིང་བརྒྱན་པའི་མཆོད་པ༔ བཙན་བཤོས་དགྲ་སྙིང་དམར་པོ༔ བཙན་མཁར་བཙན་ཆས་སྣ་ཚོགས༔ དར་དམར་ཅོད་པན་དུ་མ༔ གཞན་ཡང་མཐུན་རྫས་མཆོད་རྫས་སྣ་ཚོགས་འདི་འབུལ་ལོ༔ དགྱེས་པར་བཞེས་ལ་རིག་འཛིན་སྒྲུབ་པ་པོའི་བཀའ་དང་བསྟན་པ་སྐྱོངས༔ གྲོགས་དང་རོགས་དན་གྱིས༔ ཕྲིན་ལས་སྣ་ཚོགས་བསྒྲུབ་ཅིང་དགྲ་བགེགས་བསྒྲལ་བའི་ལས་མཛོད་ཅིག༔ ཨི་དཾ་བྷ་ལིངྟ་ཁ་ཁ་ཁཱ་ཧི༔ «བར་བརྗོད་ལ༔ དེ་ནས་བསྟོད་པ་བྱ་ཞིང་། » ཧཱུྃ༔ ཆོས་ཀྱི་དབྱིངས་ལས་མ་གཡོས་ཧེ་རུ་ཀཿ ཐུགས་ཀྱི་རང་བཞིན་རྡོ་རྗེ་ལྟ་བུའི་ཀློང་༔ རྡོ་རྗེ་གཞོན་ནུ་ཡང་དག་ཡེ་ཤེས་རོལ༔ གསུང་གི་བདག་ཉིད་པདྨ་ཧེ་རུ་ཀཿ དྲག་སྔགས་འབར་ཞིང་མཆེད་པའི་རང་སྒྲ་སྒྲོག༔ སྐུ་ཡི་རྩལ་འབྱིན་འཇམ་དཔལ་གཤིན་རྗེའི་གཤེད༔ ཁྲོ་བོ་གར་དགུ་སྤྲུལ་པ་ཅིར་ཡང་སྟོན༔ དེ་ལྟར་དབྱིངས་ལས་མ་གཡོས་རང་བྱུང་ལྷ༔ དཔལ་ཆེན་འབར་བའི་རྩལ་ལས་ཤར་བ་ཡི༔ བཀའ་ཡི་ལས་བྱེད་གནོད་སྦྱིན་མེ་འོད་གདོང་༔ སྲིན་པོ་ཁྲོས་འདྲ་འཇིགས་རུང་རྣམ་འགྱུར་ཅན༔ འོད་ལྡན་ཟངས་ཁྲབ་རྨོག་ཞུ་ཉི་ལྟར་གསལ༔ རུ་དར་དམར་པོ་བར་སྣང་འཚུབས་ཀྱིས་འགེངས༔ ཟངས་གྲི་འབར་བས་བསྟན་དགྲ་རྩད་ནས་གཅོད༔ ཐོག་ལྟར་འགྱུ་བའི་རུ་མཚོན་དགྲ་ལ་འབེབས༔ མ་རུངས་དགྲ་སྙིང་གསོལ་ཞིང་བཙན་ཞགས་འཕེན༔ སྟག་རལ་གཟིག་ཤུབས་དཔའ་བོའི་ཆ་ལུགས་འཆང་༔ སྒ་སྲབ་ཆས་ལྡན་ཟངས་རྟ་དམར་པོ་ཞོན༔ བསམ་པ་ཙམ་གྱིས་སྟོང་གསུམ་ཡུད་ཀྱིས་བསྐོར༔ རང་འདྲའི་སྤྲུལ་པ་བཙན་རྒོད་ལས་ལ་འགྱེད༔ བཤན་པའི་སྡེ་དཔོན་གནོད་སྦྱིན་མ་རུ་རྩེ༔ ཆ་ལུགས་སྣ་ཚོགས་སྣང་སྲིད་འགེངས་པར་སྟོན༔ བསམ་པ་ཙམ་གྱིས་དགྲ་བགེགས་ཚར་གཅོད་པ༔ བཙན་རྒོད་འཁོར་དང་བཅས་ལ་བདག་བསྟོད་དོ༔ ཨོྃ་རཀྴ་མ་རུ་ཙེ་ཤུ་ལ་པུ་རི་ཤནྟ་ཙ་ཡེ་སྭཱ་ཧཱ༔ «དེ་ནས་ཕྲིན་ལས་བཅོལ་ཞིང་གཏོར་མ་འབུལ་བ་ནི༔» ཛཿ རབ་འཇིགས་ཕོ་བྲང་མཆོང་ལྡིང་སྨུག་པོའི་གནས༔ རྟག་ཏུ་འགྱུ་བའི་བྱང་ཤར་མ་རུ་རྩེ༔ ཤམ་བྷ་ལ་ཡི་གནོད་སྦྱིན་མེ་འོད་གདོང་༔ མེ་རི་འབར་བར་གསང་བདག་གཏུམ་པོ་ཡིས༔ རྡོ་རྗེ་ཕུར་པའི་དཀྱིལ་འཁོར་གྲལ་དུ་བཞག༔ གསང་སྔགས་བསྟན་པ་སྐྱོང་བའི་གཉེར་བྱང་གཏད༔ བླ་མེད་དཀྱིལ་འཁོར་སྐྱོང་བར་ཞལ་བཞེས་བཞིན༔ དེ་ལྟར་སྔོན་གྱི་ཐ་ཚིག་མ་འདའ་བར༔ ཤ་ཁྲག་དམར་གྱི་གཏོར་མ་འདི་བཞེས་ལ༔ རྒྱུད་སྲུང་རིན་ཆེན་གཏེར་གྱི་བྱ་ར་མཛོད༔ ཏ་མ་ལ་རུ་པྲ་བྷ་ཧསྟཱི་ལ༔ གསང་བདག་གཏུམ་པོའི་བཀའ་བབ་ལུང་བསྟན་རྙེད༔ ཡང་ཕུར་འབུམ་སྡེའི་དཀྱིལ་འཁོར་ཞལ་ཕྱེས་ནས༔ པདྨ་འབྱུང་གནས་རྒྱལ་ཚབ་མངའ་གསོལ་ཚེ༔ རྡོ་རྗེ་ལྟ་བ་ཀློང་ཡངས་རྒྱུད་སྡེའི་དོན༔ རིག་འཛིན་རྣམ་གཉིས་དབྱིངས་རིག་གཅིག་ཏུ་རྫོགས༔ དགོངས་དོན་བརྡ་བཞིའི་གཉེར་ཁ་གཏད་པའི་ཚེ༔ གནོད་སྦྱིན་ཁྱོད་ཀྱིས་ཁས་བླངས་དམ་བཅས་བཞིན༔ གསང་སྔགས་ཐ་ཚིག་གཉན་ལས་མ་འདའ་བར༔ ཤ་ཁྲག་དམར་གྱི་གཏོར་མ་འདི་བཞེས་ལ༔ རིན་ཆེན་གཏེར་སྲུངས་ཕྱི་ནང་བར་ཆད་སོལ༔ ཡང་ལེ་ཤོད་དུ་གསང་ཕུར་བཀའ་རྒྱ་གདམས༔ ཇོ་མོ་མཚོ་རྒྱལ་ཕུར་པའི་གདེང་ཚད་ཐོབ༔ བལ་བོད་མཚམས་སུ་ལྷ་སྲིན་དམ་ལ་བཏགས༔ མཆིམས་ཕུར་ཡང་དག་སྙིང་པོའི་སྒྲུབ་པ་མཛད༔ རྗེ་འབངས་གྲོགས་ལྔར་གསང་ཕུར་གཏད་པའི་ཚེ༔ བཀའ་ཡི་ཐ་ཚིག་རོལ་པ་མཆེད་ལ་གདམས༔ མ་འོངས་བརྒྱུད་འཛིན་སྐྱོང་བར་ཞལ་བཞེས་བཞིན༔ སྔོན་ཚེ་པད་འབྱུང་བཀའ་ལས་མ་འདའ་བར༔ ཤ་ཁྲག་དམར་གྱི་གཏོར་མ་འདི་བཞེས་ལ༔ རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད༔ ཧཱུྃ༔ བསྐུལ་ལོ་བཞེངས་ཤིག་གནོད་སྦྱིན་མཐུ་བོ་ཆེ༔ གསང་སྔགས་རྡོ་རྗེ་ཐེག་པའི་བསྟན་པ་སྐྱོངས༔ སྔགས་འཆང་རིག་འཛིན་བདག་གི་ཕྲིན་ལས་སྒྲུབས༔ བདག་གི་ནོར་དང་ཀ་ཆའི་ཕྱིར་ལ་འབྲོངས༔ བདག་ལ་འགྲས་པའི་དམ་ཉམས་དགྲ་བོ་ལ༔ མི་རུང་ཆོ་འཕྲུལ་སྣ་དགུའི་ལྟས་ངན་ཐོངས༔ ཝ་ལ་སྤྲེལ་ཞོན་མང་པོའི་སྒོ་ཁྱིམ་ཁོངས༔ ཨ་ཙར་མོན་པས་མེ་འབུད་རན་འཐག་བསྐོར༔ བྱ་རོག་འུག་པས་སྒོ་རྩར་སྐད་ངན་སྒྲོགས༔ མིང་ནས་བོས་ལ་བཤན་པའི་ཀི་སྒྲ་སྒྲོགས༔ མཛེ་ལོང་ཞ་བོས་ཆོ་ངེ་ངུ་བྲང་རྡུངས༔ སྲོད་ལ་སྔངས་སྐྲག་སྨྱོ་འབོག་སྙིང་རླུང་འགྱེད༔ གཅེར་བུ་སྐྲ་དམར་གཟེངས་པས་ས་གཞི་ཁོངས༔ ཟངས་ལྕགས་འཕར་སྤྱང་མང་པོས་ཟ་ཁ་སྟོན༔ ལྷ་ཡི་བཙན་རྒོད་འབུམ་གྱིས་བཀའ་ཆད་ཕོབ༔ གཤིན་རྗེའི་བཙན་རྒོད་འབུམ་གྱིས་ཁྲམ་ལ་ཐོབ༔ མ་མོའི་བཙན་རྒོད་འབུམ་གྱིས་དམར་ཡམས་ཐོངས༔ བདུད་ཀྱི་བཙན་རྒོད་འབུམ་གྱིས་ཞགས་པས་ཆིངས༔ ཤེལ་གིང་བཙན་རྒོད་འབུམ་གྱིས་སྨྱོ་འབོག་ཐོངས༔ བཤན་པའི་བཙན་རྒོད་འབུམ་གྱིས་ཤོ་རྡེལ་སྤྲུགས༔ གནོད་སྦྱིན་བཙན་རྒོད་འབུམ་གྱིས་ཟ་ཁ་སྟོན༔ ཀླུ་ཡི་བཙན་རྒོད་འབུམ་གྱིས་མཛེ་ཆར་ཕོབ༔ དགྲ་ལྷའི་བཙན་རྒོད་འབུམ་གྱིས་ཐོག་མདའ་རྡེགས༔ གཟའ་ཡི་བཙན་རྒོད་འབུམ་གྱིས་སྟེང་གྲིབ་བྱོས༔ དམ་ཅན་བཙན་རྒོད་འབུམ་གྱིས་ཁང་ཁྱིམ་དཀྲུགས༔ རྨུ་ཡི་བཙན་རྒོད་འབུམ་གྱིས་གནམ་རྡོ་བྲོབས༔ ཡུལ་ལྷའི་བཙན་རྒོད་འབུམ་གྱིས་དགྲ་མཁར་སྣུབས༔ ཆོས་ཤིག་ཆོས་ཤིག་བཤན་པ་དམག་ལ་ཆོས༔ ཉེས་ཅན་དམ་ཉམས་དགྲ་བོ་སྡིག་ཅན་འདི༔ ལོ་ཟླ་ཞག་དུས་མ་བསྲིངས་མྱུར་དུ་སྒྲོལ༔ ཤ་ཟོ་ཁྲག་འཐུང་དབང་པོ་ཕྱེ་མར་ཤིགས༔ ཆོམས་ཤིག་ཐུལ་ཅིག་མིང་ཡང་མེད་པར་མཛོད༔ གདུག་ཅིང་སྡང་བའི་དམ་ཉམས་དགྲ་བོ་འདི༔ དམར་གྱི་གཏོར་མ་འདི་དང་མཉམ་པོར་བཞེས༔ གསོལ་ཞིག་རོལ་ཅིག་ཚིམས་པར་བཞེས་སུ་གསོལ༔ ཨོཾ་ཐ་ར་ཧ་ཤ་ཏྲཾ་པི་ཙི་པི་ཙི་རུ་ཏྲ་ལ་མ་ར་མ་ར་ཏྲིག་ཏྲིག་མྱོག་མྱོག་ཐུམ་ཐུམ་དགྲ་བོའི་ཤ་ཁྲག་དབང་པོ་ལྔ་ལ་ཁ་ཁ་ཁཱ་ཧི༔ བྲཾ་བྲཾ་ཏྲེའུ་ཏྲེའུ་གུར་ལེན་གུར་ལེན་རྒྱུག་རྒྱུག་དགྲ་བོའི་སྙིང་ལ་རྒྱུག༔ སྲོག་ལ་རྒྱུག༔ ཁྲག་རྩ་ལ་རྒྱུག༔ ཁཾ་མཾ་ཤཾ་ཏྲིག་བྷྱོ་བྷྱོཿ ཟློག་ཟློག༔ «ཅེས་པས་གཏོར་མ་དགྲ་ཕྱོགས་སུ་ཁ་བསྟན་ལ་འཕངས༔ ཐལ་མོ་བརྡབ་དར་ནག་གཡབ་དམོད་པ་བོར་དམིགས་པ་ནི༔ བཙན་གྱི་རྒྱལ་པོ་མེ་འོད་གདོང་གིས་སྡེ་བརྒྱད་ཀྱི་དམག་སྣ་ཁྲིད་ནས་དགྲ་བོའི་ཡུལ་ཞིང་ཁང་ཁྱིམ་བཅོམ་ནས་ཞལ་དུ་བསྟབས་ཏེ་མིང་ཡང་མེད་པར་བགྱིས་པར་བསྒོམ༔ འདི་ཉིད་ཤིན་ཏུ་དོ་མི་གལ་ན་འཕང་བར་མི་བྱ༔ ཆད་མདོའི་མཚམས་ནས་འབུལ༔ ངེས་པར་བསྐུལ་ནས་བསྒྲིགས་ཆག་བཞིན་དུ་བཤངས༔ འདི་ཉིད་ཐུན་མོང་མ་ཡིན་པའི་ཆོས་སྐྱོང་མྱུར་མགྱོགས་ཅན་ཏེ༔ བཤན་པ་སྤུན་བདུན་ཟེར༔ རོལ་པ་སྐྱ་བདུན༔ ཇག་པ་མེ་ལེན་སྤུན་བདུན༔ བཙན་དམར་སྤུན་བདུ